Mușlea colaborează la partea de folclor a chestionarelor . În cadrul Societății etnografice române , prezintă comunicarea „ Șcheii de la Cergău și folclorul lor ” . În 1927 și- a susținut teza de doctorat cu titlul „ Obiceiul junilor brașoveni ” . După o călătorie de documentare la vechile arhive folclorice din țările nordice , în anul 1929 , adresează un memoriu Academiei Române , în care atrage atenția asupra primejdiei dispariției „ monumentelor singurei noastre civilizații autohtone ” și propune înființarea unei Arhive de folclor ; aceasta ia naștere în 1930 la Cluj , pe lângă Muzeul limbii române , sub conducerea lui Ion Mușlea . Întâia îndatorire a viitoarei instituții consta în organizarea unor culegeri sistematice din întreaga țară , prin chestionare și specialiști trimiși pe teren , precum și publicarea unui „ Anuar al Arhivei de folclor ” .